# Associació Cívica Valenciana Tirant lo Blanc

L'Associació Cívica Valenciana Tirant lo Blanc (o simplement ACV Tirant lo Blanc o Tirant.org) és una entitat cultural valenciana fundada l'any 1991 a la ciutat de València per Joan Mansanet i Mansanet, Robert Barberà Baraza, Nathalie Torres Garcia i Lluís Polo i Torres. Segons la seua pàgina web, compta amb uns centenars de jóvens de tot el País Valencià, la major part estudiants o ex-estudiants universitaris. Actualment, és present com a associació a diverses facultats valencianes, com ara la Universitat Politècnica de València, la Universitat de València i la Universitat Jaume I.
L'ACV Tirant lo Blanc du a terme els seus objectius a partir d'unes línies d'actuació, entre les quals cal destacar la Universitat del Tirant, que se celebra anualment en una sèrie de jornades amb conferències d'experts valencians en diferents camps, les Jornades d'Estiu al Monestir de la Valldigna, i el Creuallibres, un servei de préstec de llibres entre usuaris. Altres activitats impulsades per l'associació han estat el Concurs d'Idees per al Foment del Valencià, l'atorgació del Premi Joan Baptista Basset a l'Activitat Valencianista de Base i el Premi Francesc de Vinatea a Trajectòria Col·lectiva, Jornades sobre Mitjans Digitals, etc. Des del 2005, publiquen la Revista Nexe, de periodicitat semestral.

## Referències

* ↑ «XX Anys de l'Associació Cívica Valenciana Tirant lo Blanc».
* ↑ "Associació" a Tirant.org Arxivat 2012-09-10 a Wayback Machine.
* ↑ «XXI UNIVERSITAT DEL TIRANT». Proposta de crèdits de lliure elecció curs 2011-2012. Universitat Politècnica de València, curs 2011-2012. Arxivat de l'original el 2012-04-13. [Consulta: 14 novembre 2012].
* ↑ Balanç del Seminari Debat d'idees Valencianistes a la UV notícia a Valencianisme.com del 14 de maig de 2010
* ↑ «L'ACV Tirant lo Blanc presenta el darrer número de la revista Nexe, Debats valencians en la Llotja del Cànem». Servei de Comunicació i Publicacions. Universitat Jaume I. Arxivat de l'original el 2016-03-03. [Consulta: 14 novembre 2012].
* ↑ http://bondianoticies.com/ciutats/116-societat/580-xxi_universitat_tirant.html%5BEnllaç+no+actiu%5D
* ↑ L'ACV Tirant lo Blanc celebra les seues XVII Jornades d'Estiu al Monestir de la Valldigna Arxivat 2011-12-21 a Wayback Machine. notícia a Tribuna.cat del 12 de setembre de 2007
* ↑ Creuallibres, llegir i compartir notícia al web de l'associació del 18 de desembre de 2008
* ↑ L'ACV Tirant lo Blanc obri un concurs d'idees per fomentar la llengua notícia a Levante-EMV del 13 de juny de 2011
* ↑ Valencianisme de base Article de Ferran Suay a El Punt Avui del 6 de desembdre de 2011
* ↑ «20 anys d'ACV Tirant lo Blanc» (en anglès), 04-12-2011. Arxivat de l'original el 2015-02-16. [Consulta: 12 novembre 2024].
* ↑ L'ACV Tirant lo Blanc organitza una jornada de mitjans digitals notícia a Vilaweb del 24 de maig de 2006
* ↑ Es presenta a València la nova revista Nexe Arxivat 2016-03-03 a Wayback Machine. Anuaris.cat, 30 de juny de 2005
* ↑ La revista 'Nexe' nace para debatir temas valencianos desde la pluralidad Notícia originalment publicada a El País del 30 de juny de 2006 (castellà)

## Enllaços externs

* Associació Cívica Valenciana Tirant lo Blanc - Lloc web oficial